यौन शोषण और रेप केस के आरोपों में घिरे आसाराम की मुश्किलें कम नहीं हो रहीं. सुप्रीम कोर्ट ने आसाराम द्वारा दायर की गई कथित मीडिया ट्रायल पर रोक लगाने संबंधी याचिका सोमवार को खारिज कर दी. साथ ही कोर्ट ने मीडिया को सलाह दी कि वह इस केस से संबंधित रिपोर्टिग पूरी जिम्मेदारी और पुराने गाइडलाइन के मुताबिक करे. वहीं, रेप के ही मामले में फंसे आसाराम के बेटे नारायण साई की अग्रिम जमानत पर कोर्ट में मंगलवार को सुनवाई होगी.